3 หุ้นไก่วิ่งคึก! คาดเก็งฯจีนเตรียมนำเข้าไก่จากไทยครั้งแรก-แนะซื้ออัพไซด์สูงเกิน 20%
3 หุ้นไก่วิ่งคึก! คาดเก็งฯจีนเตรียมนำเข้าไก่จากไทยครั้งแรก-แนะซื้ออัพไซด์สูงเกิน 20%
14 มี.ค. 2561

ผู้สื่อข่าวรายงานว่า หุ้นส่งออกไก่วิ่งสนั่นนำโดย CPF,GFPT,TFG คาดนักลงทุนเก็งกำไรประเด็นจีนเตรียมนำเข้าผลิตภัณฑ์ไก่จากไทยครั้งแรก โบรกแนะซื้ออัพไซด์เกิน 20% โดยบริษัท เจริญโภคภัณฑ์อาหาร จำกัด (มหาชน) หรือ CPF ณ เวลา 14.51 น. ราคาหุ้นอยู่ที่ระดับ 25.00 บาท บวก 0.80 บาท หรือ 3.31% ด้วยมูลค่าซื้อขาย 3.08 พันล้านบาท ด้าน บริษัท จีเอฟพีที จำกัด (มหาชน) หรือ GFPT ณ เวลา 14.52 น. ราคาหุ้นอยู่ที่ระดับ 13.40 บาท บวก 0.60 บาท หรือ 4.69%  ส่วนบริษัท ไทยฟู้ดส์ กรุ๊ป จำกัด (มหาชน) หรือ TFG ณ เวลา 14.52 น. ราคาหุ้นอยู่ที่ระดับ 4.58 บาท เพิ่มขึ้น 0.20 บาท หรือ 4.57% ด้วยมูลค่าการซื้อขาย 11.08 ล้านบาท

บล.เอเซีย พลัส ระบุในบทวิเคราะห์ ว่า แม้จีนเป็นผู้ส่งออกสุทธิผลิตภัณฑ์ไก่แช่แข็งในตลาดโลก แต่ล่าสุด ได้อนุญาตให้นำเข้าผลิตภัณฑ์ไก่จากไทย(เนื้อไก่ โครง เครื่องใน ข้อและเท้า) อย่างเป็นทางการ นับตั้งแต่วันที่ 6 มี.ค. 2561 (จากเดิมที่มีการค้าขายทางชายแดนเท่านั้น) ในเบื้องต้นอนุญาตนำเข้าจาก 7 โรงงาน  แยกเป็น  GFPT(1 โรงงาน), TFG(1 โรงงาน), CPF (2 โรงงาน) และ บริษัทนอกตลาดคือ สหฟาร์ม (2 โรงงาน) และบริษัทเอฟแอนเอฟ (1 โรงงาน)
นักวิเคราะห์ ASPS ประเมินว่ายอดส่งออกส่งออกไก่ในปี 2561 คาดว่าจะอยู่ที่ราว 8.3 แสนตัน เติบโต 4%เทียบช่วงเดียวกันของปีก่อนโดยตลาดส่งออกหลักราว 50% ส่งไปที่ญี่ปุ่น, 40% ส่งไปยุโรป ที่เหลืออีกราว 10% ส่งออกในภูมิภาคเอเซีย เช่น เกาหลีใต้, มาเลเซีย ดังนั้นสถานการณ์นี้น่าจะ ช่วยเพิ่มปริมาณการส่งออกได้มากขึ้น
นอกจากนี้ ยังน่าจะช่วยหนุนราคาเนื้อไก่ให้ฟื้นตัวได้ และ ถือเป็น Sentiment เชิงบวกต่อผู้ประกอบการทั้ง 3 ราย โดยเฉพาะ GFPT ([email protected]) ที่มีธุรกิจไก่ 100% (ส่งออก 70%) แม้ว่าคาดกำไรจากการดำเนินงานไตรมาส1/61 อ่อนตัวตามราคาไก่เป็นเฉลี่ยในไตรมาส1/61  และ ปริมาณการส่งออกเนื้อไก่ลดลงเช่นกัน เนื่องจากเป็นช่วง low season   แต่คาดผลการดำเนินงานเริ่มทยอยฟื้นตัวตั้งแต่ไตรมาส 2/61 จากแรงหนุนทั้งการฟื้นตัวของราคาไก่และส่วนแบ่งกำไร บ.ร่วม
ขณะที่ TFG ([email protected])  มีธุรกิจไก่ 70% ของรายได้รวม (ส่งออก 15% ของรายได้รวม), ธุรกิจสุกร 21% ของรายได้รวม และธุรกิจอาหารสัตว์ 9% ของรายได้รวม จึงได้ประโยชน์รองลงมา เช่นเดียวกับ CPF ([email protected]) มีธุรกิจกระจายทั้งธุรกิจสุกร ธุรกิจไก่ ธุรกิจกุ้ง ธุรกิจอาหาร